ी ले कर चली गई । बोपदेव ने देखा जहाँ उस स्त्री ने घड़ा रक्खा था वहाँ पत्थर पर एक गड्ढा पड़ गया है । यह देख कर बोपदेव ने मन में सांचा कि जब पत्थर ऐसी कठोर वस्तु मिट्टी के घड़े की रगड़ से घिस जाती है तब क्या लगातार परिश्रम करने से मेरी स्थूल बुद्धि भी घिस कर सूक्ष्म न हो जायगी । इस विचार के उठते ही बोपदेव वहाँ से चल पड़े और फिर अपने गुरु जी के पास श्रा कर तन मन से विद्याध्ययन में लग गए। फिर तो बोपदेव ऐसे भारी पंडित हुए और उन्होंने ऐसे ऐसे ग्रंथ बनाए कि उनका नाम सारे भारतवर्ष में फैल गया । बंगदेश में इन्हीं बोपदेव के व्याकरण को पढ़ कर लोग पंडित होते हैं।
ईश्वरचंद्र विद्यासागर जिस समय अपने ग्राम की शिक्षा समाप्त करके कलकत्ते के संस्कृत कालेज में भरती हुए उस समय उन्होंने अध्यवसाय और परिश्रम की पराकाष्ठा कर दी। संस्कृत व्याकरण के साथ उन्होंने स्कूल में अँगरेजी पढ़ना भी
प्रारंभ किया। ईश्वरचंद्र के पिता अत्यंत साधारण वित्त के मनुष्य थे इससे वे पुत्र की विशेष सहायता न कर सकते थे । ईश्वरचंद्र दिन भर तो कालिज और स्कूल में संस्कृत और अँगरेज़ी का पाठ सुनाते और लेते, रात को रसोई बना कर पढ़ने बैठते और दो दो बजे रात तक बैठे रह जाते । वे कभी कभी एक दिन का बनाया दो दो दिन खाते । उन दिनों उनका यह हाल था कि वे सबेरे स्नान करके बाज़ार जाते और तरकारी इत्यादि लेकर डेरे पर लौट। फिर अपने हाथों ही से सिल पर हलदी मसाला पीसते और आग जलाते थे। उनके बास में चार आदमी भोजन करते थे । सब के लिये वे भात दाल, मछली तरकारी आदि बनाते । फिर सब के भोजन कर चुकने पर चौका साफ़ करते और बरतन माँज थे । सचमुच बासन माँजत और लकड़ी चीरते चीरते उनके हाथ खुरखुरे हो गए थे और दो एक नख घिस गए थे। इस अपूर्व परिश्रम का विद्यासागर को अपूर्व फल मिला । थोड़े ही दिनों में वे व्याकरण, साहित्य, स्मृति, अलंकार आदि में पारंगत हो गए और उन्होंने उच्च छात्रवृत्ति प्राप्त की। धीरे धीरे वे विद्यासागर हो गए और उनकी उज्ज्वल कीर्त्ति सारे भारतवर्ष में फैल गई ।
अध्यवसाय मानसिक शिक्षा का एक बड़ा भारी साधन है। मन को व्यर्थ इधर उधर बहँकने से रोकने के लिये, कल्पना को अनुपयोगी विषयों में लीन होने से बचाने के लिये मेरी
समझ में इससे बढ़ कर आर कोई उपाय नहीं है कि तर्क विद्या की खरी शैली का अभ्यास किया जाय प्राचीन और
अर्वाचीन भाषाओं का पूर्ण अध्ययन किया जाय। अध्यवसाय नैतिक शिक्षा का भी साधन है । जब बौद्ध भिक्षुकों को मार के प्रलोभनों का बहुत भय होता है तब वे अपने धर्मकार्यों में दूनी तत्परता के साथ रत हो जाते हैं। यदि प्रत्येक घड़ी के लिये कोई न कोई काम रहे तो क्षुद्र ईर्ष्या, मात्सर्थ्य, अपवित्र वासना आदि के लिये समय न मिले, ऐसे खोटे उद्योगों के लिये अवकाश ही न रहे जिनके द्वारा खाली बैठे हुए निकम्मे लोग अपना सत्यानाश करते हैं। अंगरेज़ी कहावत है कि शैतान ऐसे ही हाथों को खोटे कम्मों की ओर बढ़ाता है जिनमें कुछ काम धंधा नहीं रहता। अध्यवसाय के